สวัสดีค่ะ ขอสอบถามค่ะ พอดีคนใกล้ตัวมักจะถ่ายเหลวทุกเช้าติดต่อกันมา 5-6 เดือนแล้วค่ะ อาการคือถ่ายเหลว ไม่ปวดท้องบิด แต่ไม่สามารถอั้นได้ และใน 1 วัน จะถ่ายประมาณ 3 -​5 รอบค่ะ ลักษณะ​การใช้ชีวิตคือ ต้องทานกาแฟทุกวัน ตื่นตามกะเวลาทำงาน ส่วนใหญ่มักจะทานอาหารใน 7-11 ค่ะ สภาพร่างกายคือทานยังไงก็ไม่อ้วนค่ะ คนทักผอมลงตลอดเลย อยากทราบว่า คนนี้เขามีอาการผิดปกติอะไรมั้ยคะ
สวัสดีค่ะงานอาการถ่ายเหลวทุกเช้าติดต่อกันมาหลายเดือน ไม่ปวดท้อง อาจจะเกิดจาก การติดเชื้อไวรัส แบคทีเรีย หรือพยาธิบางชนิดที่เป็นเรื้อรังเป็นเดือนได้ สาเหตุอื่นๆที่ต้องระวังเช่น โรคลำไส้แปรปรวน โรคลำไส้อักเสบหรือมีแผล เนื้องอกในลำไส้ลำไส้ขาดเลือด โรคตับอ่อนอักเสบเรื้อรังซึ่งการให้ได้การวินิจฉัยที่แน่ชัดอาจจะต้องตรวจร่างกาย หรือส่องกล้องตรวจในทางเดินอาหารร่วมไปด้วยการดูแลตนเองในเบื้องต้น ควรดื่มน้ำมาก ๆ หรือดื่มน้ำตาลเกลือแร่ รับประทานอาหารอ่อนๆ งดออกกำลังกายแบบที่ใช้แรงมากสังเกตอาการ ถ้ายังถ่ายเหลวต่อเนื่อง มีน้ำหนักลดลงเร็ว หรือเริ่มมีท้องผูกสลับท้องเสีย มีถ่ายเป็นเลือดปน เหล่านี้เป็นสัญญาณที่ควรรีบไปพบแพทย์เพื่อตรวจเพิ่มเติม